Roman Inscriptions of Britain

Roman Inscriptions of Britain (Britainia Handiko Erromatar Inskripzioak) erromatar garaiko Britainia Handian aurkitutako 3 liburukiko inskripzioen corpusa da. Erreferentzia-lan garrantzitsua da erromatar Britanniaren inguruan ikertzen duten akademiko guztientzat. Obra monumental hori Francis J. Haverfieldek (1860-1919) hasi zuen, bere koadernoak Oxfordeko Unibertsitateari utzi zizkionean. Lehenengo liburukia,  Inscriptions on Stone (Inskripzioak harrian), R. G. Collingwood eta R. P. Wrightek editatu zuten, Roger Tomlinen gehigarri batekin. 1965ean argitaratu zen lehen aldiz, eta berriz, 1995an edizio berri batan.

II. liburukiak, oro har, instrumentum domesticum (etxetresnak) delakoetan aurkitutako inskripzioak biltzen ditu.
III. liburukia (R.S.O. Tomlin, R.P. Wright eta M.W.C. Hassallek argitaratua) I. liburukiaren jarraipena da, I. liburukiaren itxiera-datatik, 2006ko abenduaren 31ra arte aurkitutako harri gaineko inskripzio guztiak biltzen dituena.

Liburukietako aurkibideak ere argitaratu izan dira, adibidez, nomen eta cognomenen zerrendak pertsonen izenen edo familia izenen bidez bilatzeko, unitate militarren bidez, titulu inperialen bidez, enperadoreen eta kontsulen izenen bidez, jainko-jainkosen izenen bidez eta abar. Sarrerak ere gurutzatzen dira Corpus Inscriptionum Latinarum (CIL) eta behar diren beste indize eta aldizkariekin.

 Online bertsioa 
RIB (Online) (EpiDoc-en oinarritutako corpusa, Scott Vanderbilt-ek konpilatua).

 Erreferentziak 

 Collingwood, R. G. eta Wright, R. P. (1965). The Roman Inscriptions of Britain, I, Inscriptions on Stone. Oxford, Clarendon Press.
 Tomlin, R. S. O. (1995). Addenda and Corrigenda to RIB I, in Collingwood and Wright 1965 (edizo berria: 1995). Stroud, Alan Sutton Publishing Ltd.
 Collingwood, R. G. eta Wright, R. P. (1990–95). The Roman Inscriptions of Britain, II: Instrumentum Domesticum (zortzi faszikulutan), Frere, S.S. eta Tomlin, R. S. O. (arg.). Oxford.
 Tomlin, R. S. O., Wright, R. P., and Hassall, M. W. C. (2009). The Roman Inscriptions of Britain, III: Inscriptions on Stone, found or notified between 1 January 1955 and 31 December 2006. Oxford, Oxbow Books.

 Kanpo estekak 

Kategoria:Britania
Kategoria:Epigrafia
Kategoria:Humanitate digitalak